NDR Elbphilharmonie Orkestro

La NDR Elbphilharmonie Orkestro (konata kiel la Nordgermana Radioorkestro) estas simfonia radioorkestro de la Nordgermana Amaskomunikila Korporacio (NDR) bazita en Hamburgo. 

Ĝi estis fondita en 1945 kaj sponsorita de la dissendanto NDR (Norddeutscher Rundfunk), kaj ĝis 2016 estis konata kiel la Nordgermana Radio-Simfonia Orkestro (NDR Simfonia Orkestro, Sinfonieorchester des Norddeutschen Rundfunks).

La hejma ejo de la orkestro ekde 2017 estas la koncertejo Elbphilharmonie en Hamburgo.

Ĝi estas konata kiel la plej prestiĝa orkestro en Hamburgo kaj estas konsiderata unu el la plej bonaj orkestroj en Germanio.

 Historio 
eta|278x278ra|Nordgermana Radio-Orkestro ludante en 2010 en Hamburgo
La orkestro estis fondita de la britaj okupaciaj aŭtoritatoj post la Dua Mondmilito, ĉar la hamburga radiostacio estis la sola restanta por evakuado en tio, kio poste fariĝus Okcidenta Germanio. Ĝiaj unuaj muzikistoj venis ĉefe el la rangoj de la hamburga radioorkestro operacianta sub nazia regado. Hans Schmidt-Isserstedt loĝis proksime al la hamburga regiono kaj ricevis la taskon kunmeti la orkestron. La tasko daŭris ses monatojn. La unua koncerto okazis en novembro 1945, direktita de Schmidt-Isserstedt, kun la violonisto Yehudi Menuhin kiel solisto. La orkestro unue vizitis Brition en 1951, kadre de la koncertoj festantaj la remalfermon de la Liberkomerca Halo en Manĉestro. Potts, Joseph E., "European Radio Orchestras: Western Germany" (September 1955). The Musical Times, 96 (1351): 473–475.

La orkestro famiĝis en la klasika kaj romantika repertuaro, kiel ekzemple en verkoj de Bruckner kaj Beethoven, kaj ankaŭ en nuntempaj verkoj.

 Ĉefdirigentoj 

 Alan Gilbert (2019 - nun) 
 Tomas Henglebrock (2011 - 2019) 
 Christoph von Dohnányi (2004-2011)
 Christoph Eschenbach (1998 - 2004)
 Herbert Blomstedt (1996-1998)
 John Elliot Gardiner (1991-1994)
 Gunther Wand (1982 - 1990)
 Klaus Tennstedt (1979 - 1981)
 Moŝe Atzmon (1972 - 1976)
 Hans Schmidt-Isserstedt (1945 - 1971)

 Referencoj 

 Eksteraj ligiloj 

 Oficiala indeksa paĝo de la NDR Elbphilharmonie Orkestro
 Artsbird.com artikolo sur la NDRa Simfonia Orkestro


Kategorio:Muzikaj grupoj fonditaj en 1945
Kategorio:Simfoniorkestroj en Germanio
Kategorio:Kulturo de Hamburgo